I det russiske mesterskapet innendørs i 2011 ble han slått ut i innledningsheatet, og i U23-mesterskapet innendørs kom han på andreplass. Han vant på nytt 110 meter hekk i det russiske mesterskapet for lag i 2011, og fikk sølv i det russiske U23-mesterskapet utendørs. I juli deltok han i U23-EM i friidrett 2011, og vant der 110 meter hekk. Han deltok også i VM i friidrett 2011, men løp på 13,70 i innledningsheatet, som var 25. beste tid, og gikk dermed ikke videre til semifinalene.